शिवगंज में छात्रों ने जागरूकता रैली निकाली, स्वच्छता का दिया संदेश
आदर्शराजकीय उच्च माध्यमिक स्कूल के छात्र-छात्राओं ने रविवार को बाजार समेत विभिन्न मोहल्लों में रैली निकाल कर स्वच्छता अभियान के प्रति जागरूकता लाने का संदेश दिया। सुबह 10 बजे स्कूल के प्रधानाचार्य मोहनलाल सोनी ने हरी झंडी दिखाकर रैली को रवाना किया। रैली कॉलेज सड़क, पुराना बस स्टैंड, अग्रसेन सड़क, होली चौक बाजार, सब्जी मंडी, धानमंत्री आजाद चौक, गोल बिल्डिंग समेत विभिन्न मोहल्लों से गुजरते हुए करीब डेढ़ घंटे के बाद गांधी चौक पहुंची। इसके बाद सभी स्वयंसेवकों ने मुख्य बाजार की सड़कों पर बिखरे हुए कचरे, प्लास्टिक को एकत्रित कर सुरक्षित जगहों पर जलाया एवं प्रतिष्ठानों पर जाकर बाल्टियों में कचरा एकत्रित किया तथा प्रतिष्ठानों, लारी, ठेलों पर कपड़े की थैलियां वितरण कर प्रतिबंधित प्लास्टिक का उपयोग नहीं करने का संदेश दिया। एनएसएस शिविर के कार्यक्रम अधिकारी अशोक परमार ने बताया कि शिविर के शेष दिनों में भी शहर की सड़कों मोहल्लों में डोर डू डोर जाकर स्वयंसेवकों की ओर से स्वच्छता का संदेश दिया जाएगा। रैली में लूणसिंह देवड़ा का भी सहयोग रहा।
शिवगंज. छात्र-छात्राओंने लोगों को स्वच्छता के लिए जागरूक किया।
hin_Deva hin_Deva hin_Deva